கடிதம்

கடிதம் பத்மபிரியா 2, கடிதம் ! கவிஞன் என்றாய் ! “கவிதைகள் ஐம்பது ” என வெளியிட்டாய் ! இரண்டு கிடைத்தது, மற்றவை? ! புலம்பல்களுக்கும் சாடல்களுக்கும் ! புரட்சி தலைப்பிட்டிருந்தாய் ! காலரை தூக்கி கால் வீசி நடந்தாய் ! உணர்ச்சிபூர்வமானவன் கவிஞன் என ! உருவேறியிருந்த எங்களுக்கு - நீ ! ஒரு மின்சார தாக்குதல்! சண்டையிடும் சகாக்கள் இருவரை ! சலனமின்றி கடந்து ! “ சமூக நீதி ” கவிதையை ! சமூகத்திற்கு அர்ப்பணித்தாய் ! முறுகக் காயும் வெயிலில் பிச்சை கேட்ட ! முதியவரை விரட்டி ! கார் கண்ணாடி உயர்த்தி ! “கருணைமழை” கவிதையை ! கண்பார்வையற்றோருக்காக என்றாய் ! வெகுளியுமில்லை, வேதாந்தியுமில்லை ! ஏழையுமில்லை, ஏமாளியுமில்லை -பின்பு ! எப்படி கவிஞனாவாய்? ! அடிப்படையில் மனிதனாகு ! அதன்பிறகு கவிஞனாகலாம் ! அச்சக உரிமையாளரான நீ ! கவிதைத் தொகுப்பென ஒன்று ! தாராளமாய் வெளியிடலாம் ! யாராலும் தடுக்க இயலாது - ஆனால் ! வாசகர் நலனுக்காக இரு வேண்டுதல் ! 1.அட்டையின் மேல் “அபாயம்” என்றும் ! 2. இரு கவி தந்த கவியின் பெயர் முன் “ உபயம்” என்றும் ! அச்சிட வேண்டும். ! ! By ( M. Padmapriya )